Gəlir (Bayat Abbas)
Hüsnün tək acılmaz çəməndə hər gül, 
Necə can vermədi vəslinə bülbül, 
Camalın şəminə yandı mürği-dil, 
Necə kim şöləyə pərvanə gəlir.

Badi-səba müjdə vermiş güllərə, 
Bağça barın tökmüş sağa-sollara, 
Nərgiz gözətçi durmuş baxar yollara, 
Eşitmiş ki, canan seyrana gəlir.

Kimin vardır sən tək gülüzlü yarı 
Mən tək şikəstədir aşiqi-zarı,
Sən İsmayıl guyunun mina bazarı 
Bayat Abbas ona qurbana gəlir.

Qoşmalar